**ПРИЕТИ ЖАЛБИ И СИГНАЛИ НА „ЗЕЛЕНИЯ ТЕЛЕФОН” И ЕЛЕКТРОННАТА ПОЩА В РИОСВ-БУРГАС**

**ПРЕЗ МЕСЕЦ ОКТОМВРИ 2017 Г.**

|  |  |  |  |  |  |
| --- | --- | --- | --- | --- | --- |
| **№** | **ДАТА** | **ПОСТЪПИЛ СИГНАЛ** | **СИГНАЛ** | **ОТГОВОРНА ИНСТИТУЦИЯ** | **ПРЕДПРИЕТИ ДЕЙСТВИЯ** |
| 1. | 02.10.2017 г. | зелен телефон | Пеликан със счупено крило в с. Маринка  | РИОСВ - Бургас | Извършена е проверка. Птицата е от вида розов пеликан. Констатира се, че левия му крак е счупен. Няма други наранявания. На основание чл.39, ал.2, т.2 от ЗБР е изпратен за лечение в Център за диви животни - Стара Загора. |
| 2. | 02.10.2017 г. | електронна поща | Нелегално пускане на пазара на забранения хладилен агент R 22, както и продажба на флуорсъдържащи парникови газове в бутилки за еднократна употреба, чийто внос на територията на ЕС е забранен | РИОСВ - Бургас | Поискано е съдействие от Директора на ОДМВР - Бургас за предприемане на действия по компетентност за установяване самоличността на лицето, публикувало обявата. Изпратено е писмо до администратора на сайта olx.bg и обявите от сайта са премахнати.  |
| 3. | 02.10.2017 г. | зелен телефон | Миризма на нефтопродукти в к-с "Меден Рудник", зона А | РИОСВ - Бургас | Проверени са данните от автоматичната измервателна станция в к-с "Меден Рудник". Не са констатирани превишения на нормите на контролираните замърсители в атмосферния въздух, вкл. Бензен. |
| 4. | 02.10.2017 г. | зелен телефон | Четири тръби заустват фекални води в реката до с.Ливада, общ.Камено | Община Камено | Сигналът е препратен по компетентност на община Камено. |
| 5. | 04.10.2017 г. | зелен телефон | Булдозер изземва пясък от плаж "Аркутино" | РИОСВ - Бургас | Извършена е незабавна проверка. Установени са следи от тежка техника и изкоп върху дюните. Не е установен нарушителя. Изпратено е писмо до РУ на МВР - Приморско и до кмета на общината с молба за съдействие за установяване на нарушителя. |
| 6. | 04.10.2017 г. | зелен телефон | Добив на бяла мида на плаж "Перла" | ИАРА | Сигналът е предаден по компетентност на ИАРА. |
| 7. | 05.10.2017 г. | електронна поща | Незаконна експлоатация и работа на кариера за добив на инертни материали и асфалтова база, стопанисвана от общинска фирма "Благоустройствени строежи" ЕООД - Бургас и "ПЪТ 2004" | РИОСВ - Бургас | С писмо вх. № АВ-801/11.11.2016 г. "Благоустройствени строежи" ЕООД е уведомило РИОСВ Бургас, че не осъществява дейност до получаване на концесия от МИЕ. Незаконната експлотация на кариерата не е в компетенцията на РИОСВ, сигнала е изпратен по компетентност за МИЕ. |
| 8. | 05.10.2017 г. | зелен телефон | Силна запрашеност и мирис на изгоряла дървесина в к-с "Славейков" - районите около КАТ, газ-станция Топливо | РИОСВ - Бургас | Извършен е обход в районите около КАТ, газ-станция Топливо и паркинга пред м-н Мастерхаус. Не се констатира замърсяване с дървесни частици и мирис на дървесина. При проверката на място в "Кроношпан България" ЕООД се констатира, че всички съоръжения работят в нормален технологичен режим. Направен е оглед на площадката. На 4.10.2017 г. е извършено планово почистване и профилактика на циклоните. Продължава изпълнението на мерките заложени в Програмата за намаляване разпространението на дървесен прах от площадката на дружеството. Дадени са две предписания за почистване на участъци от площадката от натрупан материал. Извършени са още 2 проверки по изпълнение на дадените предписания. Констатира се, че площадката е почистена и оросена. Предписанията са изпълнени. |
| 9. | 06.10.2017 г. | зелен телефон | Миризма на нефтопродукти в кв. Долно Езерово | РИОСВ - Бургас | Извършена е проверка на данните от автоматичната измервателна станция в кв.Долно Езерово. Не са констатирани превишения на пределно допустимите концентрации на контролираните замърсители в атмосферния въздух - сероводород, бензен, серни и азотни оксиди. |
| 10. | 06.10.2017 г. | зелен телефон | Силно задимяване от „Кроношпан България“ ЕООД | РИОСВ - Бургас | Извършена е проверка. При оглед на площадката не се констатира задимяване. Пречиствателното съоръжение електрофилтър работи в нормален технологичен режим. Проверено е изпълнение на предписание от предходна проверка на 05.10.2017 г. |
| 11. | 06.10.2017 г. | електронна поща | Силна миризма на нафта в к-с "Лазур" | РИОСВ - Бургас | За посочения в сигнала период 00:30ч. до 00:50ч. на 4.10.2017 г. е извършена проверка на данните от автоматичните измервателни станции в к-с "Меден Рудник" и кв.Долно езерово" и ДОАС в к-с Лазур. Не са регистрирани превишения на пределно допустимите концентрации на контролираните замърсители. Всички инсталации в „Лукойл Нефтохим Бургас”АД са в нормален технологичен режим. |
| 12. | 06.10.2017 г. | електронна поща | Нарушения при опазването на защитените дюни на южния плаж на КК Слънчев бряг | Министерство на туризма | Сигналът е препратен на Министерство на туризма, предвид обстоятелството, че се касае за обекти разположени на плажната ивица. През активния летен сезон на 2017 г. експерти на МТ са извършвали няколко проверки на морски плаж "Слънчев бряг-юг", като при всички праверки е констатирано, че не са налице дейности, които увреждат или променят морския плаж. |
| 13. | 09.10.2017 г. | зелен телефон | Сърфисти в Поморийско езеро | Община Поморие | Сигналът е предаден на звено "Обществен ред и сигурност" към община Поморие.  |
| 14. | 09.10.2017 г. | зелен телефон | Обгазяване в к-с "Изгрев" | РИОСВ - Бургас | Проверени са данните от автоматичната измервателна станция в кв.Долно Езерово и ДОАС системата в к-с "Лазур". Не са констатирани отклонения от нормите за опазване на човешкото здраве на основните показатели, характеризиращи качеството на атмосферния въздух. |
| 15. | 09.10.2017 г. | зелен телефон | Тралене в морето на северен плаж в Приморско | ИАРА | Сигналът е изпратен по компетентност на ИАРА. |
| 16. | 10.10.2017 г. | зелен телефон | Неприятна миризма в кв.Долно Езерово  | РИОСВ - Бургас | Сигналът е подаден в 07:44ч. за неприятна миризма вечерта на 09.10.2017 г. За посочения период са проверени данните от автоматичната измервателна станция в кв.Долно Езерово. Няма превишения на ПДК на контролираните показатели за качество на атмосферния въздух. Инсталациите в рафинерията работят в нормален технологичен режим. |
| 17. | 10.10.2017 г. | зелен телефон | Лов на пойни птици в горичката до к-с "Меден Рудник" | РИОСВ - Бургас | Извършена е проверка в присъствието на служители от 4-то РУ - Бургас. Констатирано е улов на диви пойни птици с мрежи., като използва за примамки 2 бр. кафези с по 1 екземпляр щиглец (кадънка).Щиглецът е защитен вид птица, включен към Приложение 3 от ЗБР. На място е съставен акт за установяване на административно нарушение на нарушителя. |
| 18. | 10.10.2017 г. | зелен телефон | Разкопаване на пясъка с машини на северен плаж в гр.Несебър  | Община Несебър |  Сигналът е предаден на община Несебър. |
| 19. | 11.10.2017 г. | зелен телефон | Силна задушлива миризма на отрова (ДДТ) в Камено | РИОСВ - Бургас | Проверени са данните от автоматичната измервателна станция в кв.Долно Езерово. Не са констатирани превишения на нормите за качество на атмосферния въздух. Инсталациите в "Лукойл Нефтохим Бургас" АД са в нормален технологичен режим. |
| 20. | 12.10.2017 г. | зелен телефон | Блъсната граблива птица на улицата в с.Стоилово | РИОСВ - Бургас | Извършена е проверка. При пристигане на експерт в къщата където е прибрана, се установи, че птицата е отлетяла. |
| 21. | 16.10.2017 г. | зелен телефон | Лебед на пътя до бензиностанция Лукойл в посока кв.Крайморие | РИОСВ - Бургас | Извършена е проверка на място. До организиране на проверката временно птицата е настанена в Природозащитен център "Пода". Птицата е от вида ням лебед - защитен вид. Не са установени наранявания по тялото ѝ и на основание чл.39, ал.2, т.1 от ЗБР е освободена в подходящ район. |
| 22. | 16.10.2017 г. | електронна поща | Вредни емисии във въздуха на гр.Бургас от "Лукойл Нефтохим Бургас" АД | РИОСВ - Бургас | Резултатите от имисионните измервания от началото на 2017 г. показват превишаване на установените норми за КАВ единствено и само по показател фини прахови частици, главно в кв.Долно Езерово и то през зимно-есеният сезон. Основна причина за превишенията е използването на твърдо гориво за отопление през зимните месеци, съчетано с неблагоприятни метеорологични условия.  |
| 23. | 17.10.2017 г. | зелен телефон | Течащи води с неизвестен произход в с. Мъдрино, общ. Карнобат от птицеферма в с. Вълчин | РИОСВ - Бургас | Със Заповед на Директора на РИОСВ - Бургас за обекта е наложен ПАМ чрез пломбиране до привеждане на обекта в съответствие с изискванията на Глава VI от ЗООС. Проведен е разговор с организатор производство на патарника, при което се установи, че в момента се извършва почистване и отремонтиране на лагуната, във връзка с дадено предписание от РИОСВ. Това е причината за кратковременното изтичане на води. |
| 24. | 18.10.2017 г. | зелен телефон | Обгазяване от "Кроношпан България" ЕООД | РИОСВ - Бургас | Извършена е проверка на място, на площадката на "Кроношпан България" ЕООД. При огледа се констатира, че производствената площадка е почистена и оросена, не се усещат неприятни миризми. Инсталациите са в нормален технологичен режим. Няма възникнали аварии и инциденти. Представени са формуляри за дати 17.10 и 18.10.2017г., от където се вижда, че технологичните параметри на пречиствателното съоръжение електрофилтър са в норма и съответстват на оптималните стойности. По време на проверката е извършено контролно измерване на емисиите на вредни вещества, изпускани от ИУ№14, съгласно годишния график за 2017 г. на РИОСВ - Бургас.  |
| 25. | 18.10.2017 г. | жалба | Замърсяване на ез.Вая, с отпадъци от кариера "Горно Езерово"  | РИОСВ - Бургас | Извършена е проверка в местността „Казан дере“, землище гр.Бургас до входа на кариера "Горно Езерово". Установи се, че в непосредствена близост до утайниците има депонирани за временно съхранение преди продажбата им инертни материали в имот, който е защитена територия. Извършеното насипване в защитената територия – ЗМ „Вая“ не е съгласувано с РИОСВ – Бургас и е в нарушение на ЗЗТ.Дадени са предписания за почистване на защитената територия от инертните материали, да се обозначат границите на терена отреден за хвостохранилище и да не се допуска депониране на материали в съседни имоти. За допуснатото нарушение е изпратена покана за съставяне на акт на нарушителя. |
| 26. | 18.10.2017 г. | зелен телефон | Задържан в клетка щиглец в автомивка на ул."Сан Стефано" в Бургас | РИОСВ - Бургас | Извършена е проверка. Констатирано е, че служител в бензиностатнцията притежава див екземпляр от вида щиглец - защитен вид, съгласно ЗБР. За констатираното нарушение на място е съставен акт за установеното административно нарушение. |
| 27. | 19.10.2017 г. | зелен телефон | Сутрин силно се усеща миризма на развалени отпадъци от депо Братово-запад | РИОСВ - Бургас | При обхода на площадката, включваща инсталация за сепариране, инсталация за компостиране, инсталация за балиране и Клетка 1 за депониране на отпадъци, не са усетени силни неприятни миризми. В момента на проверката депонираните отпадъци в Клетка 1 се обработват с компактор и се извършва запръстяване със земна маса.  |
| 28. | 21.10.2017 г. | зелен телефон | Мъртъв делфин на плажа пред к-г "Европа" в гр.Поморие  | Община Поморие | Извършена е проверка от община Поморие, съгласно Разрешително № 630/2015 г. на МОСВ. |
| 29. | 23.10.2017 г. | електронна поща | Лов на пойни птички в гр. Бургас, к-с "Славейков", северна пром. зона, зад оградата на база "Мони" | РИОСВ - Бургас | При проверката е обходен целият район, посочен в сигнала. Не се установи присъствие на хора, които ловуват, нито заложени мрежи или направени установки. В момента на проверката не се извършва улов на пойни птици. |
| 30. | 23.10.2017 г. | зелен телефон | Двама водачи на АТВ-та разрушават дюните до хотел Бургас в Слънчев Бряг  | РУП - Несебър | Сигналът е предаден на дежурен РУП - Несебър. |
| 31. | 26.10.2017 г. | жалба | Фирма "Адванс - Спас Костадинов" ООД извършва дейност в имоти, отредени за изграждане на жилищни сгради в гр. Айтос | РИОСВ - Бургас | Предстои проверка. |
| 32. | 29.10.2017 г. | зелен телефон | Изхвърлен делфин до вилна зона "Червенка", с. Черноморец | РИОСВ – Бургас | Извършена е проверка на място на нос "Червенка" в землището на гр.Черноморец. Констатиран е труп на делфин от вида Афала. Взети са биометрични данни на трупа и на основание чл.39, ал.2, т.4 от ЗБР се оставя на мястото, където е намерен. |